b'\n_START_ARTICLE_\nIlimsk\n_START_PARAGRAPH_\nIlimsk (ven. \xd0\x98\xd0\xbb\xd0\xb8\xd0\xbc\xd1\x81\xd0\xba) on entinen kaupunki ja my\xc3\xb6hemmin kyl\xc3\xa4 Ven\xc3\xa4j\xc3\xa4ll\xc3\xa4. Se sijaitsi Ilim-joen rannalla nykyisell\xc3\xa4 Irkutskin alueella. 1970-luvulla seutu j\xc3\xa4i Ust-Ilimskin tekoj\xc3\xa4rven alle._NEWLINE_Paikkakunta sai alkunsa kasakoiden vuonna 1631 rakentamasta linnoituksesta. Vuonna 1672 siit\xc3\xa4 tuli kaupunki, joka vuonna 1775 menetti hallinnolliset teht\xc3\xa4v\xc3\xa4ns\xc3\xa4 Kirenskille. 1800-luvun lopulla Ilimsk oli mit\xc3\xa4t\xc3\xb6n pikkukaupunki, jonka asukkaat harjoittivat maanviljely\xc3\xa4, mets\xc3\xa4styst\xc3\xa4 ja k\xc3\xa4sity\xc3\xb6ammatteja._NEWLINE_Aleksandr Radi\xc5\xa1t\xc5\xa1ev oli karkotettuna Ilimskiin vuosina 1792\xe2\x80\x931796. Vuosina 1967\xe2\x80\x931975 kaupungin paikalla suoritettiin arkeologisia kaivauksia. Ilimskin puisen linnoituksen vuonna 1667 rakennettu porttitorni ja Kazanin kirkko (1679) on siirretty Irkutskin l\xc3\xa4hell\xc3\xa4 sijaitsevaan Taltsyn ulkomuseoon.'